BankNordik er í eini spennandi menningartilgongd. Síðani 2009 er fyritøkan vaksin nógv og umfatar nú umframt banka- og tryggingarvirksemið í Føroyum eisini bankavirksemi í Danmark og Grønlandi. Í dag eru umleið 400 starvsfólk í samtakinum. Vit goyma tína umsókn í 6 mánaðir og seta okkum í samband við teg, um hóskandi starvsmøguleikar stinga seg upp. Góð ráð til umsóknina Nógv hava trupult við at skriva eina góða umsókn og eitt gott lívsrensl (CV), tí tað kann verða ringt at seta orð á, hvat man kann bjóða eini fyritøku, og hvat hevur givið íblástur til at søkja starvið. Tí hava vit sett nøkur góð ráð saman, sum vónandi kunnu hjálpa tær á veg.